- Ուսանողական տարիներին ԵՊՀ ֆիզկուլտուրայի դասախոս, այսօր լուսահոգի Հարություն Երանոսյանի հետ մասնակցել եմ արշավների: Հենց այդ արշավների ժամանակ էլ առաջացավ լուսանկարչության հանդեպ սերը: Ափսոս են սարեր, ձորեր, վանքեր տեսնելն ու այդ ամենը չանմահացնելը: Այն ժամանակ, իհարկե, չունեի լավ ֆոտոխցիկ. հին ֆոտոխցիկով սիրողական նկարում էի: Երբեք մտքովս չէր անցնի, որ 10 տարի հետո կզբաղվեմ պրոֆեսիոնալ լուսանկարչությամբ: Սակայն հիմա, երբ նայում եմ այդ տարիների աշխատանքներս, հետաքրքիր ու յուրահատուկ նկարներ եմ տեսնում: